Beatissime pater, cum deuotus vester Hemingus Gadh, alme vrbis Romane scolaris et canonicus Lincopensis, cuj alias s. v. de canonicatu et prebenda sancte Katharine ac eidem prebende annexa certa perpetua vicaria Kymita nuncupata Aboensis diocesis, tunc certo modo vacantibus, concessit prouiderj, concessionj (= –nem) gracie huiusmodi, litteris super dicta gracia minime confectis, in manibus s. v. ex certis rationabilibus causis ad id animum suum mouentibus cedere proponat et exnunc cedat, supplicat s. v. deuotus orator vester Laurentius Swripe, clericus eiusdem diocesis, quatenus cessionem huiusmodi admittentes seu admittj mandantes de canonicatu et prebenda ac annexa vicaria huiusmodi, quorum cum dicta annexa fructus etc:a quatuor marcarum argenti secundum communem extimationem valorem annuum non excedunt, siue per cessionem huiusmodi siue alias quouismodo aut ex alicuius cuiuscunque persona seu per similj (= –lem) cessionem aut liberam cuiusuis resignationem de illis in Romana curia vel extra eam etc:a coram notario publico et testibus sponte factam aut constitutionem execrabilis vel c. de multa vacent et deuoluta, affecta, curata, electiua specialiter vel generaliter reseruata [aut] litigiosa, [cuius] litis statum etc:a, existant, eidem Laurentio prouidere seu prouiderj mandare misericorditer dignemini de gracia specialj, constitutionibus et ordinationibus apostolicis ceterisque contrarijs non obstantibus quibuscunque cum clausulis oportunis. Concessum ut petitur in presentia d. n. pape. Julius Ostiensis. Et cum absolucione ad effectum. Et obstantes beneficiales habeantur pro expressis. Et cum clausula generalem reseruationem importante. Et quod maior et verior specificatio premissorum. Et presertim fructuum ascendendo vel decedendo (= descen–) [valor] aliorumque circa premissa necessariorum fiat in litteris. Concessum. Jul. Ostien. Datum Rome apud sanctum Petrum septimo kalendas junij anno primo.